OpenLLM-France/wikimedia huggingface dataset:
# Ravinia

Ravinia és una població dels Estats Units a l'estat de Dakota del Sud. Segons el cens del 2000 tenia 79 habitants.

## Demografia

Segons el cens del 2000, Ravinia tenia 79 habitants, 26 habitatges, i 17 famílies. La densitat de població era de 122 habitants per km².
Dels 26 habitatges en un 30,8% hi vivien nens de menys de 18 anys, en un 42,3% hi vivien parelles casades, en un 15,4% dones solteres, i en un 34,6% no eren unitats familiars. En el 34,6% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 3,76.
Per edats la població es repartia de la següent manera: un 35,4% tenia menys de 18 anys, un 15,2% entre 18 i 24, un 12,7% entre 25 i 44, un 29,1% de 45 a 60 i un 7,6% 65 anys o més.
L'edat mediana era de 24 anys. Per cada 100 dones de 18 o més anys hi havia 142,9 homes.
La renda mediana per habitatge era de 27.000 $ i la renda mediana per família de 27.000 $. Els homes tenien una renda mediana de 25.417 $ mentre que les dones 17.083 $. La renda per capita de la població era de 10.310 $. Entorn del 16,7% de les famílies i el 24,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ravinia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Ravinia». American Fact Finder. Oficina del Cens dels Estats Units, 12-01-2010.
# Olimp (escultor)

Olimp (en llatí Olympus, en grec antic Ολυμπος) fou un escultor grec la ciutat del qual es desconeix.
Quant a la seva època només se sap que era posterior a l'Olimpíada 80, és a dir al 460 aC, i probablement va viure al mateix segle V aC o al segle següent. Va fer una estàtua a Olímpia de l'esportista de pancraci Xenofont fill de Menefil d'Acaia.

## Referències

* ↑ Olympus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 26
# Wil (Sankt Gallen)

Wil és un municipi del cantó de Sankt Gallen (Suïssa), cap del districte de Wil.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Núria Fernández-Argüelles i Garrigó

Núria Fernández-Argüelles Garrigó (Barcelona, 23 de setembre de 1934) és una jugadora i directiva de basquetbol, ja retirada.
Vinculada al Picadero JC, va ser delegada de l'equip durant la dècada dels 1970 on el club va aconseguir quatre lligues i cinc copes espanyoles. Posteriorment, va ser delegada del CB CIBES i CB Betània-Patmos. Entre d'altres reconeixements, va ser distingida com a Històrica del Bàsquet Català per la Fundació de Bàsquet Català el 1998.

## Referències

* ↑ «Núria Fernández-Argüelles i Garrigó». Enciclopèdia de l'esport català. Barcelona: Grup Enciclopèdia Catalana.
* ↑ «Llista complert dels Històrics del Bàsquet Català» ( PDF). Fundació del Bàsquet Català. Arxivat de l'original el 2018-12-10. [Consulta: 6 juliol 2019].
# Lerins

* Per a altres significats, vegeu «Monestir de Lerins».
Les Illes de Lerins (en occità Illas de Lerins, en francès îles de Lérins) estan situades a uns 700 m de la costa de Canes. Es componen de quatre illes: dues de grans Santa Margarida (île Sainte-Marguerite) i Sant Onorat o Lerina (île Saint-Honorat); i dos illots: l'illon de la Tradeliera i Leron o illon Sant Ferriòu. La més gran, Santa Margarida, té 170 ha i 3.200 m de llarg i 900 d'ample. La vila de Santa Margarida i el Fòrt Reiau són els llocs principals.
Durant la Guerra dels Trents Anys, els espanyols es van apoderar de les illes en la Batalla de les Illes Lerins (1635), i en foren expulsats poc de temps després en la Batalla de les Illes Lerins (1637).

## Referències

* ↑ Jacques Cru, Histoire des Gorges du Verdon jusqu’à la Révolution, p. 220, co-édition Édisud et Parc naturel régional du Verdon, 2001, (francès) ISBN 2-7449-0139-3
# Consecutio temporum

Consecutio temporum (llatí: 'seqüència de temps [verbals]') és una expressió de la gramàtica tradicional, usada especialment en la gramàtica llatina, que es refereix al conjunt de regles i restriccions que relacionen el temps i el mode de l'oració principal, amb el temps i el mode d'una oració subordinada segons si l'acció descrita en la subordinada és contemporània, anterior o posterior a la de l'oració principal. El terme també podria aplicar-se a les llengües romàniques en què també existeixen restriccions similars.

## Llatí

El quadre següent resumeix molt breument algunes de les restriccions principals de la consecutio temporum en llatí:
| Temps a l'oració principal | Acció contemporània | Acció anterior | Acció posterior |
| a) Si la subordinada està en indicatiu |||
| Present | Present | Perfet |
| Passat | Imperfet | Plusquamperfet |
| Futur | Futur | Futur perfet |
| b) Si la subordinada està en subjuntiu |||
| Pres./ Futur | Present | Perfecte | Conjugació perifràstica (sim) |
| Passat | Imperfet | Plusquamperfet | Conjugació perifràstica (essem) |

## Referències

* ↑ Diccionario Vox, Resumen de Gramática Latina, p. 53

### Bibliografia

* Diccionario Ilustrado Vox: Latino-Español y Español-Latino, ISBN 84-7153-197-6
# Eleşkirt

Eleşkirt (antigament Alashgird o Alashkert), és una ciutat i districte de la província d'Agri a Turquia. El seu nom armeni és Ալաշկերտ i antigament for coneguda com a Vaghashkert (armeni: Վաղաշկերտ). El seu nom en kurd és Zêdikan.
És famosa per la gran batalla d'Alashgird del 1421 lliurada a la plana al costat de la ciutat. A la mort del sobirà qara qoyunlu Kara Yusuf (13 de novembre de 1420) les tribus sotmeses a aquestos es van reagrupar a l'entorn del seu fill Iskandar que va obtenir una primera victòria a Mardin sobre els aq qoyunlu (març/abril de 1421). L'exèrcit timúrida en aquell moment estava acampat a l'Araxes, i va començar a tenir por; els qara qoyunlu llavors van aixecar forces importants (entre 30.000 i 40000 homes) per enfrontar a l'exèrcit timúrida a la plana d'Alashgird, entre Erzurum i Agri; per fer front a la utilització dels elefants pels timúrides, Iskandar va entrenar als seus cavalls a la lluita contra elefants fets d'argila. Shah Rukh volia evitar la batalla i retornar a l'Azerbaidjan, però sota pressió de l'aq qoyunlu Kara Yülük Uthman i altres emirs locals, va haver de marxar contra Iskandar; la batalla d'Alashgird va durar tres dies (del 30 de juliol a l'1 d'agost de 1421) i encara que Shah Rukh va triomfar per la superioritat en homes i material, els qara qoyunlu van lluitar amb dignitat.

## Bibliografia

F. Dümer, Karakoyunlar, Ankara, 1967
# Hagerman (Idaho)

Hagerman és una població dels Estats Units a l'estat d'Idaho. Segons el cens del 2000 tenia 656 habitants.

## Demografia

Segons el cens del 2000, Hagerman tenia 656 habitants, 277 habitatges, i 178 famílies. La densitat de població era de 767,5 habitants/km².
Dels 277 habitatges en un 23,8% hi vivien nens de menys de 18 anys, en un 50,9% hi vivien parelles casades, en un 9% dones solteres, i en un 35,7% no eren unitats familiars. En el 29,6% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,93.
Per edats la població es repartia de la següent manera: un 23,9% tenia menys de 18 anys, un 7,3% entre 18 i 24, un 22,1% entre 25 i 44, un 23% de 45 a 60 i un 23,6% 65 anys o més.
L'edat mediana era de 42 anys. Per cada 100 dones de 18 o més anys hi havia 87,6 homes.
La renda mediana per habitatge era de 25.455 $ i la renda mediana per família de 29.886 $. Els homes tenien una renda mediana de 23.750 $ mentre que les dones 20.938 $. La renda per capita de la població era de 13.182 $. Aproximadament el 17,1% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hagerman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Hagerman». American Fact Finder. Oficina del Cens dels Estats Units, 12-01-2010.
# Olimpíada d'escacs de 1927

L'Olimpíada d'escacs de 1927 es va celebrar entre els dies 18 de juliol i 30 de juliol a Londres. Fou la primera Olimpíada organitzada per la FIDE. Estava dividida en una competició oberta i una de femenina, a més a més de diversos altres esdeveniments destinats a la promoció dels escacs.
Hi varen participar equips de setze països, jugant en un sol grup aplicant el sistema Round Robin. L'esdeveniment comptava amb la presència de diversos dels millors jugadors del món del moment, com Maróczy, Euwe, Réti, Grünfeld, o Kostić. Els indiscutibles dos millors jugadors del món, José Raúl Capablanca i Aleksandr Alekhin no hi varen assistir perquè estaven disputant el seu matx pel Campionat del món d'escacs.

## Resultats finals

| Pos. | Nació | Jugadors | Punts |
| | Hongria | Maróczy, Nagy, Vajda, Havasi, Steiner E. | 40 |
| | Dinamarca | Krause, Norman-Hansen, Andersen, Ruben | 38,5 |
| | Anglaterra | Atkins, Yates, Thomas, Michell, Spencer | 36,5 |
| 4 | Països Baixos | Euwe, Weenink, Kroone, te Kolsté, Schelfhout | 35 |
| 5 | Txecoslovàquia | Réti, Gilg, Hromádka, Pokorný, Prokeš | 34,5 |
| 6 | Alemanya | Tarrasch, Mieses, Carls, Wagner | 34 |
| 7 | Àustria | Grünfeld, Lokvenc, Kmoch, Wolf, Gruber | 34 |
| 8 | Suïssa | Johner H., Naegeli, Zimmermann, Grob, Michel | 32 |
| 9 | Iugoslàvia | Kostić, Vuković V., Asztalos, Kalabar | 30 |
| 10 | Itàlia | Rosselli del Turco, Monticelli, Romih, Sacconi | 28,5 |
| 11 | Suècia | Nilsson, Nyholm, Jakobson, Stoltz | 28 |
| 12 | Argentina | Grau, Rivarola, Nogués Acuña, Palau | 27 |
| 13 | França | Chéron, Muffang, Renaud, Betbeder | 24,5 |
| 14 | Finlàndia | Tschepurnoff, Rasmusson, Heilimo, Terho | 21,5 |
| 15 | Bèlgica | Koltanowski, Censer I., Louviau, Censer M. | 21,5 |
| 16 | Espanya | Golmayo, Marín, Vilardebò, Soler | 14,5 |

## Medalles i premis individuals

No es va aplicar cap ordre per escaquers, de manera que foren premiats els sis millors resultats absoluts.
| Pos. | Jugadors | Posició | Punts |
| ex aequo | George Alan Thomas | Anglaterra | 12 /15 (80,0%) |
| ex aequo | Holger Norman-Hansen | Dinamarca | 12 /15 (80,0%) |
| | Richard Réti | Txecoslovàquia | 11,5 /15 (76,7%) |
| 4 | Géza Maróczy | Hongria | 9 /12 (75,0%) |
| 5 | Ernst Grünfeld | Àustria | 9,5 /13 (73,1%) |
| 6 | Max Euwe | Països Baixos | 10,5 /15 (70,0%) |

## Referències

* ↑ Tot i que usualment es denomina competició masculina és en realitat oberta a ambdós sexes.
* ↑ Ajedrezargentina.org :: Actuació de l'equip argentí a l'Olimpíada

## Enllaços externs

* (anglès) Olimpbase:: Londres 1927
# S/2004 S 24

S/2004 S 24 és un satèl·lit natural de Saturn, i el satèl·lit prògrad més extern conegut. El seu descobriment va ser anunciat per Scott S. Sheppard, David C. Jewitt i Jan Kleyna el 7 d'octubre de 2019 a partir d'observacions realitzades entre el 12 de desembre de 2004 i el 22 de març de 2007. S/2004 S 24 té uns 3 quilòmetres de diàmetre, i orbita Saturn a una distància mitjana de 22,901 Gm en 1294,25 dies, amb una inclinació de 35,5° respecte a l'eclíptica, en direcció prògrada i amb una excentricitat de 0,085. Com que la seva inclinació és similar als quatre membres coneguts del grup gal, S/2004 S 24 podria pertànyer al grup gal. Tanmateix, la seva òrbita és molt més llunyana, fet que posa en dubte aquesta classificació. Podria ser molt bé en un grup propi.
El mecanisme de formació exacte d'S/2004 S 24 és desconegut, i a causa de la seva baixa excentricitat (0,085) és poc probable que capturi una òrbita. Tanmateix, S/2004 S 24 orbita en la direcció oposada de tots els altres satèl·lits de la seva regió orbital, per la qual cosa és poc probable que hagi sobreviscut en aquesta òrbita durant tota la història del Sistema solar.

## Referències

* 1 2 «MPEC 2019-T131 : S/2004 S 24» (en anglès). Minor Planet Electronic Circular. Minor Planet Center. [Consulta: 27 juny 2023].
* ↑ «Discovery of 20 new moons gives Saturn a solar system record» (en anglès). National Geographic, 07-10-2019. [Consulta: 27 juny 2023].
# Xesmetet

Xesmetet (pot aparèixer com a Shesmetet) fou una deessa egípcia representada com una lleona, possible manifestació de la deessa Sakhmet.
Era la deessa que protegia el naixement del rei i més tard fou la mare dels morts als papirs funeraris; el seu nom era invocat contra les forces del mal.
Se l'anomena Senyora del Punt (la regió de l'encens, a Somàlia) el que fa pensar en un origen extern i una posterior adaptació a la societat egípcia.

## Referències

* Informació sobre la deessa Arxivat 2011-07-29 a Wayback Machine. (castellà)
# Bukatovka

Bukatovka (en rus: Букатовка) és un poble de l'óblast de Saràtov, a Rússia, segons el cens del 2010 tenia 354 habitants. Pertany al districte municipal de Voskressénskoie.

## Referències

* ↑ И. Козловский. «Березняки – село в Воскресенском районе». Большая Саратовская Энциклопедия, 2020. Arxivat de l'original el 2020-10-26. [Consulta: 21 octubre 2020].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 21 octubre 2020].
# Serra de la Guàrdia

«Serra de la Guàrdia» té aquests significats:
# Receptor d'acetilcolina

Un receptor d'acetilcolina (AChR) és una proteïna integral de membrana que respon a la unió del neurotransmissor acetilcolina. Es troba principalment en les terminacions neuromusculars i tant en el sistema nerviós central com en el perifèric.

## Característiques

El receptor de l'acetilcolina és una proteïna composta per cinc subunitats, anomenades alfa (dues d'elles), beta, gamma i delta (α, α, β, y δ respectivament). Les miofibrilles s'acoblen al sarcoplasma per unitats motrius GAP ubicades a la perifèria del sarcoplasma.

## Classificació

Com la resta dels receptors transmembrana, el receptor de l'acetilcolina es classifica segons la seva farmacologia, per l'afinitat i sensibilitat a diferents molècules.
* Receptor nicotínic (nAChR, anomenat també receptor d'acetilcolina ionotròpic)
* Receptor muscarínic (mAChR, o receptor d'acetilcolina metabotròpic)

## Paper en la salut i la malaltia

Els receptors d'acetilcolina nicotínics poden ser bloquejats pel curare, hexametoni i les toxines present en els verins de les serps i alguns peixos com la α-bungarotoxina. Medicaments com els relaxadors de músculs s'uneixen reversiblement als receptors nicotínics i es fan servir en l'anestèsia.
Els receptors nicotínics són els principals mediadors dels efectes de la nicotina. En la miastènia greu el receptor a NMJ s'activa per anticosssos donant la feblesa als músculs. Els receptors muscarínics poden ser bloquejats per l'atropina i l'escopolamina.

## Notes

* ↑ Agranoff, Bernard W.; Siegel, George J. 1999, "Organization of the Cholinergic Nervous System"
* ↑ Agranoff, Bernard W.; Siegel, George J. 1999, "Nicotinic Receptors"
* ↑ Agranoff, Bernard W.; Siegel, George J. 1999, "Muscarinic Receptors"

## Referències

* 1 2 Arseima Y. Del Valle, Juan G.Reyes, Mariana Silva. El efecto de la mutación L416 W en la concentración de receptores de acetilcolina en la membrana de ovocitos de Xenopus laevis.
* ↑ Hulme EC, Birdsall NJ, Buckley NJ «Muscarinic receptor subtypes». Annu. Rev. Pharmacol. Toxicol., 30, 1990, pàg. 633-73.
* ↑ Lindstrom, J. «Autoimmune diseases involving nicotinic receptors». J. Neurobiol., 53, 4, 2002, pàg. 656-65. DOI: 10.1002/neu.10106. PMID: 12436428.

## Bibliografia

* Agranoff, Bernard W.; Siegel, George J.. Basic neurochemistry: molecular, cellular, and medical aspects. Philadelphia: Lippincott-Raven, 1999. ISBN 0-397-51820-X.
# Elfego Baca

Elfego Baca (1865-1945) es va autoaproclamar xèrif del comptat de Socorro després de robar dos revòlvers i haver rebut per correu un distintiu d'agent de la llei. Se'l coneix especialment per la seva participació en un tiroteig totalment desigual a Frisco el dia 1 d'octubre de 1884, quan feia poc que hi exercia com a xèrif. Elfego va detindre i empresonar un cowboy begut que l'havia volgut matar però es va trobar amb les amenaces d'uns companys del detingut que reclamanven el seu alliberament. Elfego s'hi va negar i davant les amenaces va haver de refugiar-se en una casa propera que els companys del detingut van rodejar, eren prop de vuitanta persones. Al cap de trenta-sis hores, i havent disparat més de 4000 trets, d'haver tractat d'encendre la casa i de llençar-hi dinamita, no van aconseguir matar el xèrif ni alliberar el company empresonat. Uns mesos després es va jutjat Elfego acusat d'haver disaparat contra un dels cowboys. En la seva defensa, va alegar legítima defensa mostrant la porta de la casa on s'havia refugiat, que conservava més de 400 impactes de bala.
Amb els anys va ser nomenat marshal de manera oficial, va estudiar dret i va treballar com a advocat, aconseguint un gran èxit. També va ser polític i periodista així com un gran defensor dels migrants hispans als Estats Units. Entre els anys 1913 i 1916 va ser representant del govern dels Estats Units amb Mèxic, entrevistant-se amb personalitats com Pancho Villa o Emiliano Zapata.

## Referències

* ↑ Doval, Gregorio. Breve historia del Salvaje Oeste (en castellà). Madrid: Nowtilus, 2009, p. 64-67. ISBN 9788497635738.
# S/2004 S 13

S/2004 S 13 és un satèl·lit irregular retrògrad de Saturn. La descoberta fou anunciada el 4 de maig de 2005 per l'equip de Scott S. Sheppard, David C. Jewitt, Jan Kleyna, i Brian G. Marsden a partir d'imatges preses entre el 12 de desembre de 2004 i el 9 de març de 2005.

## Característiques

S/2007 S 2 té un diàmetre d'uns 6 quilòmetres i orbita Saturn a una distància mitjana de 18,404 milions de km en 905,85 dies, amb una inclinació de 167 graus a l'eclíptica (151° respecte de Saturn), amb una excentricitat de 0,261.

## Denominació

Com que la seva òrbita encara no ha estat determinada amb precisió, el satèl·lit conserva la seva designació provisional que indica que fou el tretzè satèl·lit descobert al voltant de Saturn l'any 2004.

## Referències

* ↑ IAUC 8523: New Satellites of Saturn 4 de maig de 2005 (descobriment)(anglès)
* ↑ MPEC 2005-J13: Twelve New Satellites of Saturn May 3, 2005 (descobriment i efemèrides)(anglès)
* ↑ «Dades dels satèl·lits de Satrun». Arxivat de l'original el 2003-07-07. [Consulta: 7 juliol 2003].
# Universitat de Roma III

La Universitat de Roma III (en italià: Università degli Studi Roma Tre) és la tercera universitat pública de Roma en termes cronològics i la segona en nombre d'estudiants inscrits.
El logotip de la Universitat està format per una porta estilitzada i per un triangle inserit en l'arc. Aquest logotip representa la Porta Sant Paolo i la Piràmide Cestia, llocs que es troben prop de la Universitat.

## Història

La Universitat va ser fundada en 1992 per satisfer la demanda d'educació superior que havia afectat la ciutat de Roma. El creixement va ser ràpid i s'ha passat de 7.000 estudiants (curs 1992/93) a 35.310 (curs 2015/16).
La universitat va ser creada amb l'objectiu de recuperar àrees industrials i productives abandonades o degradades, servint com a agent de recualificación urbana, i articulant les seves seus al voltant de la línia B del metro de Roma. La seva seu central se situa al barri Ostiense, en una antiga indústria d'automòbils Alfa Romeo, en les rodalies de la basílica de Sant Pablo.

## Organització
### Departaments i Escoles

* Escola de Ciències Econòmiques i Administratives
** Departament d'Economia
** Departament de Ciències de l'Administració
* Escola de Lletres, Filosofia i Idiomes
** Departament de Filosofia, Comunicació i Espectacle
** Departament de Llengües, Literatures i Cultures
** Departament d'Humanitats
* Departament d'Arquitectura
* Departament de Jurisprudència
* Departament d'Enginyeria
* Departament de Matemàtiques i Física
* Departament de Ciències
* Departament de Ciències de l'Educació
* Departament de Ciències Polítiques

## Professors

* Luciano del Castell
* Andrea Riccardi
* Alessandro Figà Talamanca
* Luigi Ferrajoli

## Alumnat

* Noemi
* Virginia Raggi

## Vegeu també

* Universitat de Roma "La Sapienza"

## Referències

* ↑ «Anagrafe Nazionale Studenti» (en italià). [Consulta: 6 maig 2016].
# Daurises

Daurises（Δαυρίσης) fou un noble persa, gendre de Darios I el Gran. Fou un dels comandants dels perses en la lluita contra la Revolta Jònica (499 aC). Després de la victòria persa a Efes va atacar les ciutats de l'Hel·lespont i va conquerir Dardània, Abidos, Percote, Làmpsac i Pesos, una cada dia. Llavors va anar contra els caris, aliats dels jònics, als que va derrotar en dues batalles, però una mica després va caure en una emboscada i va morir junt a molts perses.

## Referències

* R. Schmitt, "DAURISES" a Encyclopaedia Iranica
# Receptor cutani

Un receptor cutani detecta els canvis que es produeixen en l'entorn, a través del tacte, la pressió i la temperatura. Cada tipus de receptor està innervat per un tipus específic de fibra nerviosa. Els diferents mecanoreceptors es distingeixen per la grandària del seu camp receptiu, la persistència de la seva resposta i el marge de freqüències a què responen, Cal tot un exèrcit de receptors per crear aquesta delicadesa simfònica que anomenem carícia. Entre l'epidermis i la dermis hi ha els diminuts corpuscles de Meissner, semblen especialitzar-se en les parts no piloses del cos (les plantes dels peus, les puntes dels dits, el clítoris, el penis, els mugrons, les palmes i la llengua). Les zones erògenes i altres punts hipersensibles responen molt ràpidament o lleugerament a tot.

## Referències

* ↑ Lincoln R. J., Boxshall G. A. (1990): Natural history - The Cambridge illustrated dictionary. Cambridge University Press, Cambridge, ISBN 0 521 30551-9
* ↑ Mada S. S. (2000): Human Biology. McGraw–Hill, New York, ISBN 0-07-290584-0
# Luci Manli Vulsó (pretor 218 aC)

Luci Manli Vulsó (en llatí Lucius Manlius Vulso) va ser un magistrat romà.
Durant la Segona Guerra Púnica, mentre Publi Corneli Escipió era enviat a Hispania i Tiberi Semproni Llong I a l'Àfrica, Luci Manli Vulsó va ser enviat amb dues legions al nord d'Itàlia per pacificar els gals boii.

## Referències

* ↑ MacDonald, Eve. Hannibal: A Hellenistic Life (en anglès). Yale University Press, 2015, p. 84. ISBN 0300152043.
* ↑ Polibi 3, 40, 11–14; Tit Livi 21, 17, 7; 21, 25, 8–26, 2.
# Voiron

Voiron és una comuna francesa, situada a la regió d'Alvèrnia-Roine-Alps, departament de la Isèra i districte de Grenoble. El 2021 tenia 20.891 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Ruper Ordorika

Ruper Ordorika (Oñati, 16 d'agost de 1956) és un cantautor basc que canta en euskera. Se'l considera com un dels grans renovadors de la cançó basca.

## Discografia
### Àlbums en solitari

* Hautsi Da Anphora (Xoxoa-Elkar, 1980).
* Ni Ez Naiz Noruegako Errege (Elkar, 1983).
* Bihotzerreak (Elkar, 1985).
* Ez Da Posible (Gasa-Wea, 1990). Reeditat i remasteritzat per Metak el 2005.
* So'Ik'So (Nuevos Medios, 1995).
* Dabilen Harria (Nuevos Medios, 1998).
* Gaur (Esan Ozenki, 2000).
* Hurrengo Goizean (Metak, 2001).
* Kantuok Jartzen Ditut (Metak 2003).
* Memoriaren Mapan (Elkar, 2006).
* Hamar t'erdietan (Elkar, 2008).
* Haizea Garizumakoa (Elkar, 2009).
* Hodeien azpian (Elkar, 2011).
* Azukre koxkorrak (Elkar, 2013).
* Lurrean etzanda (Elkar, 2014).
* Amour et toujours(Elkar, 2021).

### Singles i EPs

* Ruper Ordorika & Mugalaris (Emak Bakia, 1992).

### Àlbums amb Hiru Truku

* Hiru Truku (Nuevos Medios, 1994).
* Hiru Truku II (Nuevos Medios, 1997).
* Nafarroako Kantu Zaharrak (Metak, 2004).

## Enllaços externs

* Ruper Ordorika - Lloc web oficial